CELEX: 32019D0215(01)
Language: bg
Date: 2019-02-07 00:00:00
Title: Решение за изпълнение на Комисията от 7 февруари 2019 година за публикуване в Официален вестник на Европейския съюз на заявлението за изменение на продуктовата спецификация на наименование от лозаро-винарския сектор, посочено в член 105 от Регламент (ЕС) № 1308/2013 на Европейския парламент и на Съвета [Barbera d’Asti (ЗНП)]

15.2.2019   
               
               
                  BG
               
               
                  Официален вестник на Европейския съюз
               
               
                  C 60/4
               
            
         РЕШЕНИЕ ЗА ИЗПЪЛНЕНИЕ НА КОМИСИЯТА
         от 7 февруари 2019 година
         за публикуване в Официален вестник на Европейския съюз на заявлението за изменение на продуктовата спецификация на наименование от лозаро-винарския сектор, посочено в член 105 от Регламент (ЕС) № 1308/2013 на Европейския парламент и на Съвета
         [Barbera d’Asti (ЗНП)]
         (2019/C 60/05)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) № 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 на Съвета (1), и по-специално член 97, параграф 3 от него,
         като има предвид, че:
         
                     (1)
                  
                  
                     Италия подаде заявление за изменение на продуктовата спецификация на наименованието „Barbera d’Asti“ в съответствие с член 105 от Регламент (ЕС) № 1308/2013.
                  
               
                     (2)
                  
                  
                     Комисията разгледа това заявление и установи, че условията, предвидени в членове 93—96, член 97, параграф 1 и членове 100, 101 и 102 от Регламент (ЕС) № 1308/2013, са изпълнени.
                  
               
                     (3)
                  
                  
                     За да се даде възможност за подаване на декларации за възражение в съответствие с член 98 от Регламент (ЕС) № 1308/2013, заявката за изменение на продуктовата спецификация на наименованието „Barbera d’Asti“ следва да се публикува в Официален вестник на Европейския съюз,
                     
                  
               РЕШИ:
         
            Член единствен
            Заявлението за изменение на продуктовата спецификация на наименованието „Barbera d’Asti“ (ЗНП) в съответствие с член 105 от Регламент (ЕС) № 1308/2013 се съдържа в приложението към настоящото решение.
            В съответствие с член 98 от Регламент (ЕС) № 1308/2013 в срок от два месеца от датата на публикуване на настоящото решение в Официален вестник на Европейския съюз може да се подават възражения срещу изменението на продуктовата спецификация, посочено в първата алинея от настоящия член.
         
         
            Съставено в Брюксел на 7 февруари 2019 година.
            
               
                  За Комисията
               
               Phil HOGAN
               
                  Член на Комисията
               
            
         
         
            (1)  ОВ L 347, 20.12.2013 г., стр. 671.
      
      
         
            ПРИЛОЖЕНИЕ
            
               „Barbera d’Asti“
            
            
               PDO-IT-A1398-AM02
            
            
               Дата на подаване на заявката: 2.12.2014 г.
            
            ЗАЯВКА ЗА ИЗМЕНЕНИЕ НА ПРОДУКТОВАТА СПЕЦИФИКАЦИЯ
            1.   Правила, приложими към изменението
            
            Член 105 от Регламент (ЕС) № 1308/2013 — изменение, което не е несъществено
            2.   Описание и основания за изменението
            
            2.1.   Изменение в продуктовата спецификация на „Barbera d’Asti“ DOCG (ЗНП) — Заличаване на позоваванията на подрайон Nizza
            
            Изменение в продуктовата спецификация, съдържащо редица изменения в единния документ, посочен в член 94, параграф 1, буква г) от Регламент (ЕС) № 1308/2013.
            Член 1 — Наименование и вина: Позоваването на подрайон Nizza е заличено в параграфи 1 и 2. В единния документ е заличено позоваването на вината от подрайон Nizza в раздели 2.4, 2.5 и 2.5.2. Тези изменения са формални и са вследствие на искането за превръщане на подрайон Nizza в самостойно DOCG (ЗНП) (съгласно член 4, параграф 5 от Законодателен декрет № 61/2010), внесено официално със заявката за защита на „Nizza“ DOCG (ЗНП) (вж. досие PDO-IT-01896).
            Изменението е свързано със заявката за защита на „Nizza“ DOCG (ЗНП) (PDO-IT-01896) и отношението му към района на производство на „Barbera d’Asti“ DOCG (ЗНП), посочен в член 3 от продуктовата спецификация. Заличаването на подрайон Nizza, който на практика представляваше допълнително географско определение на вината „Barbera d’Asti“ DOCG (ЗНП) и съответно беше регламентиран в отделна придружаваща спецификация, и преобразуването му в самостойно означение „Nizza“ DOCG (ЗНП) не води до промяна в района на производство на „Barbera d’Asti“ DOCG (ЗНП). Следва да се отбележи, че районът на производство, описан в член 3, обхваща и района, посочен в спецификацията на „Nizza“ DOCG (ЗНП), както досега е включвал подрайон Nizza. Това обстоятелство е изцяло в съответствие с действащото законодателство на ЕС и на Италия относно закрилата на ЗНП и ЗГУ, което позволява едновременното съществуване на две или повече наименования в рамките на един и същи район, стига те да са предмет на отделно регулиране. В този контекст производителите могат да избират кое вино със ЗНП да произвеждат при ежегодното прибиране на реколтата (при условие че се съобразят с техническите и производствените характеристики, определени в съответната спецификация).
            2.2.   Член 4 — Стандарти за лозарство
            
            Параграф 2 — Изменение на спецификацията: С добавянето на формулировката „напояването в извънредни случаи е разрешено“ след думите „забранява се всяка форма на принуда“ е въведена възможността за използване на напояване в извънредни случаи. Изменението се дължи на настъпилата през последните години промяна в климатичните условия, характеризиращи се с оскъдни валежи и високи средни и максимални летни температури, които доведоха до прекомерно засушаване на почвите и климата в някои участъци от хълмистия район. Разрешаването на напояване в извънредни случаи позволява да се избегне отрицателният ефект върху качеството на гроздето и развитието на младите растения.
            Параграф 4 — Изменение на спецификацията: В изречението „В случай на година с лоша реколта при необходимост компетентните органи на регион Пиемонт […]“ се заличават думите „при необходимост“.
            Изменението е формално, тъй като компетентните органи на регион Пиемонт винаги се намесват в случай на слаба реколта. Следователно изразът „при необходимост“ е излишен и заличаването му не променя смисъла на параграфа.
            2.3.   Член 5 — Стандарти за винопроизводство
            
            Параграф 4 — Изменение на спецификацията: В таблицата, където е посочена употребата на дървесина във връзка с времето на отлежаване на вината, в текста „от които в дървена бъчва (всякакъв размер дъбови бъчви)“ се заличава изричното упоменаване „дъбови“.
            Причината е, че в днешно време производителите трябва да имат възможност да избират и други видове дървесина, ако ги считат за по-подходящи при отлежаването на вината, като същевременно се стремят да гарантират високото качество на продукта. Във всеки случай законодателството на ЕС относно ЗНП и ЗГУ не налага уточняването на ботаническия вид, от който е добита дървесината, в продуктовите спецификации. Единствената разпоредба от законодателство на ЕС, уреждаща този въпрос, е член 66, параграф 2 от Регламент (ЕО) № 607/2009 и приложение XVI към него, където, наред с евентуалните указания на етикета, са позволени и уточнения като „оставено да старее в бъчва“, „отлежало в бъчва“ или „отлежало в буре“, без да се споменава ботаническият вид, от който е добита дървесината.
            Параграф 4, последна алинея — Изменение на спецификацията: След израза „бъчвите може да се допълват със същото вино“ се добавя „от същата реколта“.
            Беше счетено за уместно да се уточни, че виното, допълвано в бъчвите по време на отлежаването, трябва да е от същата реколта.
            Член 5, параграф 2 — Изменение на спецификацията: В израза „съответния добив на грозде в kg/ha, както е предвидено в член 4, параграф 3“ мерната единица kg се променя на t.
            Изменението е формално, с цел мерните единици да се уеднаквят спрямо единиците, използвани в член 4, параграф 3, където добивът от грозде се измерва в тонове.
            2.4.   Член 6 — Характеристики на потреблението
            
            Изменение на спецификацията: Заличава се следният параграф: „2. Министерството на земеделската, хранителната и горската политика може да издава собствени декретиви, с които променя границите на общата киселинност и минималния беззахарен екстракт“.
            Изменението е формално, тъй като тези правомощия вече не съответстват на действащото законодателство.
            2.5.   Член 7 — Наименование и представяне
            
            Член 7, параграф 3 — Изменение на спецификацията: Заличава се следното тире:
            
               „На етикета трябва да фигурира думата „Vigna“ [лозе], последвана от съответния топоним или традиционно наименование, с шрифт, по-малък или равен на 50 % от шрифта, с който е изписано името на „Barbera d’Asti“ DOCG (ЗНП)“.
            
            Целта е при етикетирането да се избегнат ограниченията за изписване на въпросното обозначение („Vigna“ + топоним), като вместо това се прилагат общите европейски и национални разпоредби. Това би позволило по-голяма видимост на наименованието, което е важна отличителна характеристика за съответния винопроизводител.
            2.6.   Член 8 — Опаковане
            
            Член 8, параграф 1 — Изменение на спецификацията: С това формално изменение се въвежда изискване вместимостта на опаковките да бъде посочена не в сантилитри, а в литри, което съответства на стандартната система за мерките. Наред с това се предвижда използването на съдове с вместимост от 0,187 до 12 литра, като продължава да се изключва вместимост от 2 литра, но се прибавят по-големи контейнери, които досега са имали само рекламна функция.
            Това изменение се дължи на търговски изисквания и целта му е да даде повече възможности за позициониране на продукта в разнообразни пазарни ниши. Използването на бутилки с по-голяма вместимост позволява да се подобри както качеството (те идеално благоприятстват процеса на отлежаване в бутилката), така и репутацията на виното, тъй като става въпрос за луксозни съдове, достойни за неговия престиж.
            Член 8, параграф 3 — Изменение на спецификацията: Уточняват се запушалките на бутилките в съответствие с действащото законодателство, като се забранява единствено използването на капачки тип „корона“ за „Barbera d’Asti“ и „Barbera d’Asti Superiore“. Освен това за видовете вино, определени с обозначението „Vigna“ и подрайона, от който произхождат, се предвижда употребата само на коркови тапи.
            Целта е да се избегнат прекалено строгите ограничения по отношение на базовите и най-масово произвежданите разновидности на продукта с DOCG (ЗНП), като бъдат отличени по-луксозните видове вино посредством употребата на тапи от естествен корк, на които са обозначени лозето и/или подрайонът.
            2.7.   Изменение на продуктовата спецификация на вина с „Barbera d’Asti“ DOCG (ЗНП). Преразглеждане на приложението в края на продуктовата спецификация (правила за подрайни Nizza, Tinella, Colli Astiani и Astiano)
            
            Изменение в продуктовата спецификация, съдържащо редица изменения на единния документ, посочен в член 94, параграф 1, буква г) от Регламент (ЕС) № 1308/2013.
            Преработено е приложението в края на спецификацията и отпада текстът относно подрайон Nizza.
            Вследствие на искането за защита на „Nizza“ DOCG (ЗНП) (PDO-IT-01896) се изменя приложението, като се запазват единствено правилата за подрайони Tinella и Colli Astiani или Astiano.
            Заличаването на подрайон Nizza, който на практика представляваше допълнително географско определение на вината с „Barbera d’Asti“ DOCG (ЗНП), не води до промени в района на производство на „Barbera d’Asti“.
            Това обстоятелство е изцяло в съответствие с действащото законодателство на ЕС и на Италия относно закрилата на ЗНП и ЗГУ, което позволява едновременното съществуване на две или повече наименования в рамките на един и същи район, стига те да са предмет на отделно регулиране.
            В този контекст производителите могат да избират кое вино със ЗНП да произвеждат при ежегодното прибиране на реколтата (при условие че се съобразят с техническите и производствените характеристики, определени в съответната спецификация).
            2.8.   Актуализация във връзка с нормативната уредба
            
            Формални изменения на член 4, параграф 3 и член 7, параграфи 3 и 10 от спецификацията и на единния документ (придружаващи документи).
            Препратките към нормативната уредба са актуализирани. Позоваването на Законодателен декрет № 61/2010 в продуктовата спецификация е заменено с позоваване на Закон № 238/2016. Към придружаващите документи е добавен въпросният Закон № 238/2016, задаващ на национално ниво правилата за производство, предлагане на пазара, наименования за произход, географски указания, традиционни наименования, етикетиране и представяне, управление, както и проверки и санкции във връзка с лозаро-винарските продукти, посочени в регламенти (ЕС) № 1308/2013 и № 1306/2013, Делегиран регламент (ЕС) 2016/1149 на Комисията и Регламент за изпълнение (ЕС) 2016/1150 на Комисията.
            ЕДИНЕН ДОКУМЕНТ
            1.   Наименование за регистрация
            
            „Barbera d’Asti“
            2.   Вид географско означение
            
            ЗНП — защитено наименование за произход
            3.   Категории лозаро-винарски продукти
            
            
                     
                        1.
                     
                     
                        Вино
                     
                  4.   Описание на виното (вината)
            
            „Barbera d’Asti“, „Barbera d’Asti Superiore“
            
               Цвят: рубиненочервен, който в процеса на отлежаване преминава към гранатов;
            
               Аромат: наситен и характерен, който в процеса на отлежаване става по-деликатен;
            
               Вкус: сух, ненатрапчив, плътен; при правилно отлежаване става по-хармоничен, приятен, наситен;
            
               Минимално общо алкохолно съдържание в обемни проценти: 12,0 %; при вината с обозначение „Superiore“ или „Vigna“: 12,5 %;
            
               Минимален беззахарен екстракт: 24 g/l; при вината с обозначение „Superiore“: 25 g/l.
            Всички аналитични параметри, които не фигурират в таблицата по-долу, са съобразени с ограниченията, предвидени в националното и европейското законодателство.
            Общи аналитични характеристики
            
                        Максимално общо алкохолно съдържание (в об. %):
                     
                     
                         
                     
                  
                        Минимално действително алкохолно съдържание (в об. %):
                     
                     
                         
                     
                  
                        Минимална обща киселинност:
                     
                     
                        4,5  g/l, изразена като съдържание на винена киселина
                     
                  
                        Максимално съдържание на летливи киселини (в милиеквивалент/l):
                     
                     
                         
                     
                  
                        Максимално съдържание на общ серен диоксид (в mg/l):
                     
                     
                         
                     
                  „Barbera d’Asti Superiore“ с обозначен подрайон Tinella и Colli Astiani или Astiano
            
               Цвят: рубиненочервен, който в процеса на отлежаване преминава към гранатов;
            
               Аромат: наситен и характерен, който в процеса на отлежаване става по-деликатен;
            
               Вкус: сух, ненатрапчив, плътен; при правилно отлежаване става по-хармоничен, приятен, наситен;
            
               Минимално общо алкохолно съдържание в обемни проценти: 13,0 %;
            
               Минимален беззахарен екстракт: 26 g/l.
            Всички аналитични параметри, които не фигурират в таблицата по-долу, са съобразени с ограниченията, предвидени в националното и европейското законодателство.
            Общи аналитични характеристики
            
                        Максимално общо алкохолно съдържание (в об. %):
                     
                     
                         
                     
                  
                        Минимално действително алкохолно съдържание (в об. %):
                     
                     
                         
                     
                  
                        Минимална обща киселинност:
                     
                     
                        5,0  g/l, изразена като съдържание на винена киселина
                     
                  
                        Максимално съдържание на летливи киселини (в милиеквивалент/l):
                     
                     
                         
                     
                  
                        Максимално съдържание на общ серен диоксид (в mg/l):
                     
                     
                         
                     
                  5.   Винопроизводствени практики
            
            5.1.   Специфични енологични практики
            
            Отлежаване
            Специфична енологична практика
            „Barbera d’Asti“, включително с обозначение „Vigna“: трябва да отлежава най-малко 4 месеца, считано от 1 ноември на годината, в която е събрано гроздето.
            „Barbera d’Asti Superiore“, включително с обозначение „Vigna“: трябва да отлежава най-малко 14 месеца, от които поне 6 месеца в дървена бъчва, считано от 1 ноември на годината, в която е събрано гроздето.
            „Barbera d’Asti Superiore“ от подрайони Tinella и Colli Astiani или Astiano: трябва да отлежава най-малко 24 месеца, от които поне 6 месеца в дървена бъчва и 6 месеца в бутилката, считано от 1 октомври на годината, в която е събрано гроздето.
            Допълване на бъчвите
            Специфична енологична практика
            По време на задължителното отлежаване е позволено допълване на бъчвите със същото вино от същата реколта, което може и да не е съхранявано в дървена бъчва и трябва да съставлява не повече от 10 % от общия обем. Тази операция се извършва, за да се поддържат винаги пълни бъчвите и другите винарски съдове, като виното, изпарено по време на съзряването и/или при загуба на обем поради спадане на температурата, се заменя с вино от същия вид.
            Обогатяване
            Специфична енологична практика
            Обогатяването е разрешено в съответствие с ограниченията и методите, установени от действащото законодателство за различните видове вина „Barbera d’Asti“.
            Ограничение: за вината от вида „Barbera d’Asti Superiore“ от подрайон Tinella е позволено увеличаване на обемното алкохолно съдържание с не повече от 0,5 %, докато за вината „Barbera d’Asti Superiore“ от подрайон Colli Astiani или Astiano е позволено увеличаване с най-много 1 %.
            5.2.   Максимални добиви
            
            „Barbera d’Asti“ и „Barbera d’Asti Superiore“:
            63 хектолитра на хектар.
            „Barbera d’Asti Superiore“ с обозначен подрайон Tinella и Colli Astiani или Astiano:
            49 хектолитра на хектар.
            „Barbera d’Asti“ и „Barbera d’Asti Superiore“ с обозначение „Vigna“:
            56 хектолитра на хектар.
            6.   Определен географски район
            
            Районът на производство на „Barbera d’Asti“ DOCG (ЗНП) включва териториите на следните общини:
            Провинция Asti:
            Agliano Terme, Albugnano, Antignano, Aramengo, Asti, Azzano d’Asti, Baldichieri, Belveglio, Berzano S. Pietro, Bruno, Bubbio, Buttigliera d’Asti, Calamandrana, Calliano, Calosso, Camerano Casasco, Canelli, Cantarana, Capriglio, Casorzo, Cassinasco, Castagnole Lanze, Castagnole Monferrato, Castel Boglione, Castell’Alfero, Castellero, Castelletto Molina, Castello d’Annone, Castelnuovo Belbo, Castelnuovo Calcea, Castelnuovo Don Bosco, Castel Rocchero, Celle Enomondo, Cerreto d’Asti, Cerro Tanaro, Cessole, Chiusano d’Asti, Cinaglio, Cisterna d’Asti, Coazzolo, Cocconato, Corsione, Cortandone, Cortanze, Cortazzone, Cortiglione, Cossombrato, Costigliole d’Asti, Cunico, Dusino San Michele, Ferrere, Fontanile, Frinco, Grana, Grazzano Badoglio, Incisa Scapaccino, Isola d’Asti, Loazzolo, Maranzana, Maretto, Moasca, Mombaldone, Mombaruzzo, Mombercelli, Monale, Monastero Bormida, Moncalvo, Moncucco Torinese, Mongardino, Montabone, Montafia, Montaldo Scarampi, Montechiaro d’Asti, Montegrosso d’Asti, Montemagno, Montiglio Monferrato, Moransengo, Nizza Monferrato, Olmo Gentile, Passerano Marmorito, Penango, Piea, Pino d’Asti, Piovà Massaia, Portacomaro, Quaranti, Refrancore, Revigliasco d’Asti, Roatto, Robella, Rocca d’Arazzo, Roccaverano, Rocchetta Palafea, Rocchetta Tanaro, San Damiano D’Asti, San Giorgio Scarampi, San Martino Alfieri, San Marzano Oliveto, San Paolo Solbrito, Scurzolengo, Serole, Sessame, Settime, Soglio, Tigliole, Tonco, Tonengo, Vaglio Serra, Valfenera, Vesime, Viale d’Asti, Viarigi, Vigliano, Villafranca d’Asti, Villa San Secondo, Vinchio.
            Провинция Alessandria:
            Acqui, Alfiano Natta, Alice Bel Colle, Altavilla Monferrato, Bergamasco, Bistagno, Borgoratto Alessandrino, Camagna Monferrato, Camino, Carentino, Casale Monferrato, Cassine, Castelletto Merli, Cellamonte, Cereseto, Cerrina, Coniolo, Conzano, Cuccaro Monferrato, Frascaro, Frassinello Monferrato, Fubine, Gabiano, Gamalero, Lu Monferrato, Mirabello Monferrato, Mombello Monferrato, Moncestino, Murisengo, Occimiano, Odalengo Grande, Odalengo Piccolo, Olivola, Ottiglio, Ozzano Monferrato, Pontestura, Ponzano Monferrato, Ricaldone, Rosignano Monferrato, Sala Monferrato, S. Giorgio Monferrato, S. Salvatore Monferrato, Serralunga di Crea, Solonghello, Strevi, Terruggia, Terzo, Treville, Vignale, Villadeati, Villamiroglio.
            В общините Coniolo, Casale Monferrato, Occimiano и Mirabello Monferrato районът на производство обхваща само хълмистите области на десния бряг на река По, граничещи с околовръстния път Casale, който тръгва от моста над По в посока към Alessandria, продължава покрай хълма Santa Ana и прекосява квартал Valentino и селището San Germano.
            На юг от Casale пределът на района на производство съвпада с главния път до административната граница на община San Salvatore Monferrato, като в него се включват и терените на запад от този път.
            Граници на подрайоните в рамките на по-широкия район на производство на „Barbera d’Asti“ DOCG (ЗНП):
            
                        —
                     
                     
                        Tinella — район на производство на „Barbera d’Asti Superiore“ DOCG (ЗНП), включва цялата територия на общините Costigliole d’Asti, Calosso, Castagnole Lanze, Coazzolo и Isola d’Asti (до терена отдясно на пътя Asti—Montegrosso);
                     
                  
                        —
                     
                     
                        Colli Astiani или Astiano — район на производство на „Barbera d’Asti Superiore“, включва окръзите Montemarzo и San Marzanotto Valle Tanaro в община Asti, терена вляво от пътя Asti—Montegrosso d’Asti в община Isola d’Asti и цялата територия на общините Mongardino, Vigliano, Montegrosso d’Asti, Montaldo Scarampi, Rocca d’Arazzo и Azzano.
                     
                  7.   Основни винени сортове грозде
            
            Barbera N.
            8.   Връзка с географския район
            
            Природни фактори, които допринасят за връзката
            Районът на производство се намира по средата на т.нар. „Терциерен пиемонтски басейн“ и включва провинция Asti, както и част от провинция Alessandria. Той представлява ниска хълмиста местност с надморска височина предимно между 150 и 400 m и се характеризира с умерен до умерено-топъл климат (около 1 800 денградуса) със средно годишно количество на валежите от около 700 mm.
            Районът, в който днес се произвежда „Barbera d’Asti“, датира отпреди над 2 милиона години, когато морето се е отдръпнало от територията на днешната долина на река По и е започнала мощна ерозия — процес, който е изваял хълмистия пейзаж в настоящия му вид. Най-древните земи са разположени на север и на юг от района на производство и се състоят от песъчлив и варовит мергел, датиращ от миоцена — т.нар. „бели почви“, в които често се срещат фосилизирани раковини. Най-млади са „астийските пясъци“ (датиращи от плиоцена) по бреговете на река Танаро, които представляват седиментни натрупвания в морска среда. Преобладава варовитата почва, която се характеризира с изобилие на калциев карбонат и ниско съдържание на органични вещества и често е суха през лятото поради невъзможността за задържане на вода по склоновете.
            Човешки фактори, които допринасят за връзката
            В книгата Ampelografia della Provincia di Alessandria (Описание на лозите в провинция Алесандрия) на Леарди и Демариа от 1873 г. (по онова време тази провинция все още е включвала и цялата настояща провинция Asti, която се отделя през 1936 г.) се среща следният текст, посветен на сорта Barbera: „Много известен сорт лоза — един от основните, използвани за вината от района на Асти и Долен Монферат, откъдето произлиза и където се отглежда традиционно“.
            Идеалното взаимодействие между човешките и природните фактори в района на производство на „Barbera d’Asti“ намира израз в традиционната практика на терасиране, в оформянето чрез резитба „Гюйо“, понякога с помощта на „кордон Роая“, умерения добив и рационалното третиране на шумата — всичко това, заедно с южното изложение, допринася за оптималното качество на гроздето от сорта Barbera. Тъй като изисква много светлина, сортът обикновено се отглежда на най-слънчевите склонове (от югоизточната до западната страна), с изключение на насажденията в долините.
            Данни за качеството или характеристиките на продукта, които могат да се отдадат основно или изключително на географската среда.
            Характерното за района съчетание на природни и човешки фактори предопределя доброто средно алкохолно съдържание (13 об. %), идеалната киселинност и отличния полифенолен състав на вината „Barbera d’Asti“. Качествата на вината, произведени в този географски район, са тясно свързани с почвата. Съставени предимно от тиня и глина и съдържащи голямо количество калциев карбонат, „белите почви“ благоприятстват производството на плътни вина, които са с богат цвят и голяма трайност. „Астийските пясъци“, разпространени предимно в централната част на областта Monferrato Astigiano, от двете страни на Танаро, благоприятстват добива на червени вина, които се характеризират със силен, фин аромат на червени плодове, ниска киселинност и бързо съзряване.
            Описание на причинната взаимовръзка
            Макар да е разпространен в целия Южен Пиемонт, лозовият сорт Barbera е особено характерен за определения географски район, където е и основен вид отглеждана лоза. Хълмистият терен и южното, югоизточно и югозападно изложение създават идеална и проветрива среда с достатъчно светлина и без застояли води. Умереният до топъл климат, консистенцията и физико-химичният състав на почвата, съчетани с непрестанните грижи на хората за поддържането на земята и на лозовите насаждения, доказват връзката между територията и виното, която засилва специфичните качества на червените вина с регистрирано наименование за произход „Barbera d’Asti“.
            Многостранният характер на сорта Barbera, съчетан с региона, в който се отглежда, позволява производството на вина, подходящи за отлежаване. Благодарение на традиционната употреба на големи бъчви, а отскоро и на по-малки бурета („barrique“), тези червени вина могат да бъдат отличени с обозначението „Superiore“. Те се характеризират с плътна консистенция, комплексни органолептични качества и дълготрайност, като благодарение на тези специфики наименованието „Barbera d’Asti“ се е прославило и се радва на растящо международно признание.
            9.   Основни допълнителни условия
            
            Опаковане
            Размерът на опаковките е от 0,187 до 12 литра, като се изключва вместимостта от 2 литра.
            Забранява се използването на капачки тип „корона“ за затваряне на бутилки вино „Barbera d’Asti“ и „Barbera d’Asti Superiore“. Освен това за видовете вино, определени с обозначението „Vigna“ и подрайона, от който произхождат, се предвижда употребата само на коркови тапи.
            
               Връзка към спецификацията на продукта
            
            https://www.politicheagricole.it/flex/cm/pages/ServeBLOB.php/L/IT/IDPagina/12402